KOMISIJOS REGLAMENTAS (EB) Nr. 939/2007
2007 m. rugpjūčio 7 d.
iš dalies keičiantis Reglamentą (EB) Nr. 917/2004, nustatantį išsamias Tarybos reglamento (EB) Nr. 797/2004 dėl priemonių, gerinančių bendras bitininkystės produktų gamybos ir pardavimo sąlygas, įgyvendinimo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2004 m. balandžio 26 d. Tarybos reglamentą (EB) Nr. 797/2004 dėl priemonių, gerinančių bendras bitininkystės produktų gamybos ir pardavimo sąlygas (1), ypač į jo 6 straipsnį,
kadangi:
(1)
Komisijos reglamentas (EB) Nr. 917/2004 (2) numato nuostatas, būtinas įgyvendinti Reglamentu (EB) Nr. 797/2004 numatytas kasmetines nacionalines programas. Bendrijos finansinė parama šioms programoms skiriama pagal kiekvienos valstybės narės turimus bičių išteklius, nurodytus Reglamento (EB) Nr. 917/2004 priede.
(2)
Valstybių narių pranešimuose, skirtuose atnaujinti Reglamento (EB) Nr. 917/2004 1 straipsnio a punkte minimus struktūrinius sektoriaus duomenis, pranešta apie bičių išteklių pokyčius.
(3)
Todėl Reglamentą (EB) Nr. 917/2004 reikėtų iš dalies pakeisti.
(4)
Reglamento (EB) Nr. 917/2004 2 straipsnio 3 dalyje numatyta galutinė kasmetinių programų priemonių įgyvendinimo data yra rugpjūčio 31 d., šis reglamentas turėtų būti taikomas nuo 2007-2008 prekybos metų.
(5)
Šiame reglamente numatytos priemonės atitinka Paukštienos ir kiaušinių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 917/2004 I priedas pakeičiamas šio reglamento priedo tekstu.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Jis pirmą kartą metinėms programoms taikomas 2007-2008 prekybos metais.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. rugpjūčio 7 d.